মহানগর ওয়েবডেস্ক: সরকারি পদে থাকার কোনও অধিকার নেই৷ মহারাষ্ট্র সরকার গড়া নিয়ে টানাপোড়েনের মধ্যে কেন্দ্রীয় মন্ত্রিসভা থেকে পদত্যাগ করে এই মন্তব্য করেন অরবিন্দ সওয়ান্ত৷ একইসঙ্গে তিনি আরও বলেন, বিধানসভা নির্বাচনের পর সরকার গড়া নিয়ে উদ্ধব ঠাকরেকে অন্যায়ভাবে উপস্থাপিত করা হয়েছে৷ এই অবস্থায় সরকারে থাকা ঠিক হবে না৷ অরবিন্দ জানিয়েছেন, তিনি প্রধানমন্ত্রীকে পদত্যাগপত্র পাঠিয়েছেন৷ এর আগে ট্যুইটে সওয়ান্ত জানিয়েছেন, এই ভুল পরিবেশে কেন দিল্লি সরকারের সঙ্গে থাকব?
নিজের পদে থাকার কোনও অধিকার নেই, পদত্যাগের পর বললেন অরবিন্দ সওয়ান্ত